stanford-oval/wikipedia huggingface dataset:
Erakkokuoriainen
Lajien suojelu Suomessa ja muualla Euroopassa

Suomen erakkokuoriaispopulaatio on määritetty lajiryhmän itäiseksi lajiksi Osmoderma barnabita Motschulsky, 1845, joka on kansallisesti arvioitu uhanalaiseksi kategoriassa vaarantunut (VU, vulnerable). Erakkokuoriaisen tieteellisen nimen muutos ei ole aiheuttanut muutoksia lajisuojelussa. Suomessa se on rauhoitettu laji, EU:n erityisesti suojeltava laji ja Suomen kansainvälinen vastuulaji. Koko Euroopan alueella on itäinen erakkokuoriaislaji puolestaan arvioitu silmälläpidettäväksi (NT, near threatened). Samalla tavoin lajikompleksin läntinen erakkokuoriaislaji (O. eremita) arvioidaan yhä silmälläpidettäväksi lajiksi, toisin kuin pienialaisemmilla alueilla esiintyvät lajit (O. lassallei, O. cristinae, O. italicum), joiden populaatiot on arvioitu erittäin uhanalaiseksi (EN, endangered). Kaikkia erakkokuoriaislajeja on mahdollista käyttää indikaattori- ja sateenvarjolajeina, joiden suojelulla edistetään jalopuiden onkaloiden eliöyhteisöjen säilyttämistä.
Levinneisyys Suomessa

Erakkokuoriaisen (O. barnabita) tiedetään Suomessa elävän varmuudella vain Turun seudulla, pääesiintymän sijaitessa Ruissalossa, mutta siitä on tehty löytöjä myös Turun kaupunkialueelta ja Raisiosta. Kansainvälinen luonnonsuojeluliitto (IUCN) esittää Punaisen listan verkkosivuilla itäisen erakkokuoriaislajin levinneisyysalueeksi Suomessa laajan rannikkoalueen, mutta tämä oletus on osoitettu virheelliseksi lajin levinneisyyskartoituksessa. Turun esiintymä on samalla Fennoskandian ainoa itäisen erakkokuoriaislajin populaatio, koska Ruotsissa ja Norjassa elää puolestaan läntinen erakkokuoriaislaji (O. eremita), joka poikkeaa morfologian, DNA:n ja Euroopan levinneisyysalueensa osalta Suomen erakkokuoriaisesta.
Tuntomerkit

Aikuinen erakkokuoriainen on noin 2–4 cm pitkä, tumma metallinhohtoinen kovakuoriainen, jonka koiraiden erittämä feromoni tuoksuu parkitulta nahalta tai aprikoosilta. Kemialliselta koostumukseltaan feromoni on sama eurooppalaisilla, ja todennäköisesti myös euraasialaisilla erakkokuoriaislajeilla.
Elintavat

Suomessa erakkokuoriainen (O. barnabita) elää lehtipuiden, kuten tammen, lepän, vaahteran, pihlajan ja lehmuksen onkaloissa. Parittelun jälkeen naaras munii puun onkalon sisään kasautuneeseen humusmassaan (syn. puuhumus, mulmi), jossa kuoriutuvat toukat käyttävät ravintonaan runsasravinteisia kohteita. Onkaloon pudonneet kuolleet lehdet, orgaaninen lahoava materiaali ja siellä elävät bakteerit edistävät toukkien kehitystä, joka kestää keskimäärin 3–4 vuotta. Toukkien ulostamissa papanoissa tiedetään olevan huomattavan korkea ravinnepitoisuus varsinkin typen (N), fosforin (P) ja kaliumin (K) osalta, jonka takia niiden oletetaan soveltuvan ruuaksi myös muille onkaloissa eläville pieneliöille ja saproksyyleille.
Toukka
Vtubettaja

Kuvakaappaus vtubettajan (Fushimi Gaku) striimistä. Katsojat voivat lähettää viestejä (näkyvissä oikealla).
Vtubettaja eli virtuaalinen tubettaja (engl. VTuber, Virtual Youtuber) on striimaaja, joka käyttää digitaalista avataria eli virtuaalihahmoa. Avatarit mukailevat henkilön ilmeitä ja suun liikkeitä.
YouTubeen viittaavasta nimestä huolimatta myös muita alustoja on käytössä kuten Twitch. Muita striimausalustoja ovat Niconico ja Bilibili.
Vtubettaja on viihdyttäjä, joka yleensä luo videoita ja/tai striimaa erilaisten asioiden tekoa, kuten pelaamista, tanssimista ja laulamista. Erona tavallisiin tubettajiin tai striimaajiin on se, että he esiintyvät virtuaalisina hahmoina käyttäen liikkeenkaappausta. Hahmojen ulkonäkö on yleensä animetyylinen.
Vtubettajan apuna voi olla hahmomallinnusta (kolmiulotteinen mallinnus) tekeviä henkilöitä. 
Hahmon teossa voi käyttää ohjelmistoa kuten VRoid, jonka on tehnyt vtubettaja Fofamit ennen kuin termiä oli olemassa. Hahmomallia voi muokata ohjelmilla kuten Blender. Tavallisen henkilökohtaisen tietokoneen lisäksi tarvitaan verkkokamera, sekä ohjelmistoa kuten VSeeFace kasvojen seurantaan, jotta mallin kasvojen ilmeet seuraavat vtubettajat ilmeitä. Lisäksi käytössä voi olla esimerkiksi Leap Motion käsien liikkeiden seurantaan.
Vuonna 2016 aloittanut Kizuna AI on yksi maailman suosituimmista vtubettajista ja pidetään edelläkävijänä. Japanissa vtubettajia hallinnoi ja manageroi yhtiöt kuten Hololive ja Nijisanji. Japanissa vtubettajat ottavat vahvoja vaikutteita idolikulttuurista. Vtubettajat käyttävät näyttelijöiden tapaan hahmoa, jonka kanssa yleisö on mukana eikä varsinaisen vtubettajan henkilöllisyyttä oteta esille ellei tämä itse sitä tuo ilmi.
22. joulukuuta 2022 aloitti Twitchissa ensimmäinen tekoälyllä toimiva striimaaja-hahmo Neuro-sama, jonka on kehittänyt Vedal987. Hahmo perustuu syväoppimiseen ja pystyy vuorovaikuttamaan striimin keskustelijoiden kanssa ja keskustelee text-to-speech-tekniikalla.
Hahmo sai myös kahden viikon bännit vihapuheesta.
Vastaavia hahmoja on sittemmin alettu nimittää neuroiksi.
Tunnettuja esimerkkejä

Kizuna AI
Hololive Production (ryhmä)
Nijisanji (ryhmä)
Johannes

| Johannes |
| --- | --- |
Nimipäivä:   
– suomenkielinen:  24. kesäkuuta
– ruotsinkielinen:  24. kesäkuuta
– ortodoksinen:  useita, mm.  24. kesäkuuta
Muunnelmia:  Juhani, Juhana, Juha, Juho, Jukka, Jussi, Janne, Jan, Jani, Hannes, Hannu
Vastineita eri kielissä:  Johan, John, Jean, Juan, Juhan, Jaan, Jón, Giovanni, Ivan, Vanja
Nimen alkuperä:  hepr. Yochanan
Infobox OKNimi-testi OK: 
Johannes on heprealaisperäinen miehen etunimi, joka tarkoittaa "Jahve on armollinen" (Yochanan). Se on ollut 1800-luvun lopusta lähtien toiseksi käytetyin miehen etunimi Suomessa, ja vuoden 2019 loppuun mennessä se on annettu 255 835 miehelle sekä alle 46 naiselle. Suomessa Johannes on yleisessä käytössä sekä tässä latinalaisperäisessä muodossaan että monina muunnoksina, kuten Juhani, Juha, Juhana, Juho, Jukka, Jussi, Janne, Hannes ja Hannu, joista jotkut ovat almanakassa Johannes Kastajan perinteisenä muistopäivänä eli vanhana juhannuspäivänä 24. kesäkuuta, toiset taas apostoli ja evankelista Johanneksen päivänä 27. joulukuuta. Johanneksesta ovat kehittyneet myös slaavilainen nimi Ivan ja siitä suomalainen Iivana. Eri maissa siitäselvennä on käytössä monia muitakin, alkuperäisestä usein huomattavasti poikkeavia muunnoksia.
Useimmista kuninkaista, joiden nimi on ollut jokin Johannes-nimen muunnelma kuten John, Johan, Johann tai Jean, on suomen kielessä perinteisesti käytetty nimeä Juhana. Nimeä Johannes käytetään kuitenkin Suomessa tämän nimisistä paaveista ja Bysantin keisareista. Vastedesmilloin? kruunun saavien nimet on päätetty säilyttää suomen kielessäkin alkuperäisessä muodossaanlähde?.
Johanneksen sisarnimi on Johanna.
Tunnettuja Johannes-nimisiä henkilöitä > Uskontoon ja kirkkoon liittyviä > Raamatun henkilöitä

Johannes Kastaja, juutalainen profeetta ja saarnaaja, Jeesuksen edelläkävijä
Johannes, apostoli ja evankelista
Tunnettuja Johannes-nimisiä henkilöitä > Uskontoon ja kirkkoon liittyviä > Paaveja

Johannes I (paavina 523–526)
Johannes II (533–535)
Johannes III (561–574)
Johannes IV (640–642)
Johannes V (685–686)
Johannes VI (701–705)
Johannes VII (705–707)
Johannes VIII (872–882)
Johannes IX (898–900)
Johannes X (914–928)
Johannes XI (931–935)
Johannes XII (955–964)
Johannes XIII (965–972)
Johannes XIV (983–984)
Johannes XV (985–986)
Johannes XVII (1003)
Johannes XVIII (1003–1009)
Johannes XIX (1024–1032)
Johannes XXI (1276–1277)
Johannes XXII (1316–1334)
Johannes XXIII (1958–1963)
Johannes Paavali:
Johannes Paavali I (1978)
Johannes Paavali II (1978–2005)
Tunnettuja Johannes-nimisiä henkilöitä > Uskontoon ja kirkkoon liittyviä > Vastapaaveja

Johannes VIII, vastapaavi vuonna 844
Johannes XXIII, suuren skisman aikainen Pisan linjan vastapaavi 1410–1415
Tunnettuja Johannes-nimisiä henkilöitä > Uskontoon ja kirkkoon liittyviä > Piispoja

Johannes I Antiokialainen, Antiokian patriarkka 429–441
Johannes Krysostomos, Konstantinopolin arkkipiispa 398–407, kirkkoisä
Johannes Paastoaja, Konstantinopolin patriarkka 582–595
Johannes Salisburylainen, Chartresin piispa 1176–1180, filosofi
Johannes Magnus (1488–1544), Ruotsin viimeinen katolinen arkkipiispa ja historioitsija
Johannes, Suomen katolinen piispa 1286–1290
Johannes II Pietarinpoika, Suomen piispa 1368–1370
Johannes III Westfal, Suomen piispa 1374–1385
Johannes Olavinpoika, Suomen piispa 1506–1510
Johannes Gezelius vanhempi, Turun piispa 1664–1690
Johannes Gezelius nuorempi, Turun piispa 1690–1718
Johannes Nilsson Skaar, Tromssan piispa 1885–1892, Nidarosin piispa 1892–1904
Johannes Terserus, Turun piispa 1658–1664
Metropoliitta Johannes, Suomen ortodoksisen kirkon entinen päämies, sittemmin Nikean metropoliitta
Tunnettuja Johannes-nimisiä henkilöitä > Uskontoon ja kirkkoon liittyviä > Muita kristinuskoon liittyviä henkilöitä

Johannes Avilalainen, San Juan de Ávila (1500–1569), espanjalainen saarnaaja, pyhimys ja kirkonopettaja
Johannes Valentinus Andreae (1586–1654), saksalainen luterilainen teologi ja satiirinen kirjailija
Johannes Bonaventura (1221–1274), italialainen fransiskaaniteologi
Johannes Andreas Budde (n. 1437–1491), Naantalin luostarin munkki ja uskonnollinen kirjailija
Johannes Bugenhagen (1485–1558), saksalainen pappi ja uskonpuhdistaja
Johannes Capistranolainen (1386–1456), italialaissyntyinen pappi, fransiskaani ja pyhimys
Johannes Damaskolainen (n. 676–749), syyrialainen kirkkoisä
Johannes Joachim Degenhardt (1926–2002), saksalainen kardinaali
Johannes Ketyläinen (1390–1473), puolalainen teologian professori, pappi ja pyhimys
Johannes Kronstadtilainen (1829–1908), venäläinen pappi ja ortodoksinen pyhä
Johannes Lyhyt, Johannes Kolobos, (339–405), egyptiläinen pappi, erakko ja pyhimys
Johannes Nepomukilainen (n. 1340–1393), Tšekin suojeluspyhimys
Johannes Oecolampadius (1473–1531), saksalainen reformoitu teologi, Baselin uskonpuhdistuksen johtaja
Johannes Olearius (1611–1684), saksalainen luterilainen teologi, pappi ja virsirunoilija
Johannes Duns Scotus (n. 1266–1308), skotlantilaissyntyinen fransiskaaniteologi ja filosofi
Johannes Siinailainen, Johannes Skolastikko (n. 525–606), bysanttilainen munkki, igumeeni ja pyhimys
Ristin Johannes, Juan de la Cruz, alk. Juan de Yepes Alvarez (1542–1591), espanjalainen mystikko, karmeliitta ja kirjailija
Tunnettuja Johannes-nimisiä henkilöitä > Bysantin keisareita

Johannes I Tzimiskes (keisarina 969–973)
Johannes II Komnenos (1118–1143)
Johannes III Dukas (1222–1254)
Johannes IV Laskaris (1258–1261)
Johannes V Palaiologos (1341—1376 ja 1379–1391)
Johannes VI Kantakuzenos (1347–1354)
Johannes VII Palaiologos (1390 ja 1399–1402)
Johannes VIII Palaiologos (1425–1448)
Tunnettuja Johannes-nimisiä henkilöitä > Muita hallitsijoita

(Katso myös: Juhana)
Johannes Hyrkanos, Juudean kuningas 134–104 eaa.
Johannes nimimerkin osana

Johannes Linnankoski (oik. Vihtori Peltonen), suomalainen kirjailija
Johannes Rautakoura (oik. Antti Leopold Hintikka), suomalainen kirjailija
Kuvitteellisia Johanneksia

Pappiskuningas Johannes, myyttinen Aasiassa (tai Afrikassa) asuvia kristittyjä hallitseva kuningas
Johannes, sarjakuvassa Johannes ja Pirkale
Johannes, päähenkilö Joonas Makkosen ohjaamassa elokuvassa Johannes ei kulje Jämsän kautta
Johannes Angelos, Mika Waltarin samannimisen romaanin päähenkilö
Johannes "Jussi" Koskela, Väinö Linnan romaanitrilogiassa Täällä Pohjantähden alla
Johannes Paukku, tv-sarjassa Hyvät herrat
Johannes Rintala, televisiosarjassa Salatut elämät
Aiheesta muualla

Kuvia tai muita tiedostoja aiheesta Johannes Wikimedia Commonsissa
Eräajo

Eräajo (engl. batch processing) on tietojenkäsittelyä tietokoneella vastakohtana vuorovaikutteiselle tietojenkäsittelylle.
Eräajossa ohjelma oli talletettava reikäkorteille, jotka vietiin tietokonekeskukseen ajettavaksi: vastaus saattoi tulla vuorokauden päästä. Virheen tapahtuessa käyttäjän oli otettava uusi reikäkortti tai kokonainen pino reikäkortteja ja syötettävä ohjelma uudelleen, sekä käytävä läpi sama odottelu uudelleen.
Eräajon ongelmia pyrittiin ratkomaan osituskäyttöön kehitetyillä järjestelmillä kuten Compatible Time-Sharing System (1961) ja Dartmouth Time Sharing System.
Suurtietokoneet olivat pääasiallisesti eräajotietokoneita.
Eräajon muotoa käytetään vielä nykyään esimerkiksi liikelaitosten vuorokauden päättyessä tehtäviin raportteihin.
Aiheesta muualla

Ellis D. Kropotchev Silent Film – Stanfordin yliopiston opiskelijoiden mykkäfilmi eräajon käyttämisestä (englanniksi)
Damien Hirst

Damien Hirst.
Damien Steven Hirst (s. 7. kesäkuuta 1965 Bristol, Englanti, Yhdistynyt kuningaskunta) on englantilainen taiteilija. Hirst on tunnettu muun muassa Luonnonhistoria-sarjasta, jossa hän esitteli formaldehydiin säilöttyjä eläimiä.
Hirst opiskeli Goldsmithsissa Lontoon yliopistossa. Hänen uransa alkuvaiheet olivat pitkälti sidoksissa keräilijä Charles Saatchiin. Hirst luetaan Young British Artists -ryhmään, joka sai nimensä Saatchi Galleryn näyttelyjen mukaan.
Hirstin kuuluisimpia töitä on vuoden 1992 The Physical Impossibility of Death in the Mind of Someone Living, joka koostuu formaldehydiliuokseen säilötystä nelimetrisestä tiikerihaista 213 × 518 × 213 cm -kokoisessa vitriinissä. Teosta on ylistetty 1990-luvun brittiläisen taiteen ikoniksi ja BritArtin symboliksi. Samaa sarjaa jatkoivat Venetsian biennaalissa esitelty Mother and Child Divided, lehmä ja vasikka halkaistuna omissa säiliöissään, sekä Serpentine Galleryn näyttelyn lammas Away from the Flock.
Vuonna 1998 Hirst perusti yhdessä Blurin Alex Jamesin ja näyttelijä Keith Allenin kanssa yhtyeen Fat Les, jonka jalkapalloaiheinen kappale "Vindaloo" vuoden 1998 maailmanmestaruuskilpailuja varten saavutti listasijan kaksi.
Vuonna 2007 Hirstin teos Lullaby Spring huutokaupattiin 14,4 miljoonan euron (9,65 milj. puntaa) hintaan, mikä on kallein teoksesta taiteilijan vielä eläessä maksettu hinta. Teos kuuluu sarjaan "lääkekaappeja", joista tässä nimenomaisessa on sisällä 6 136 käsin maalattua pilleriä.
Hirst on sittemmin pyrkinyt rikkomaan hintaennätyksiä mm. The Golden Calf -veistoksen formaldehydissä säilöttyyn vasikkaan lisätyillä kultaisilla osilla ja For the Love of God -veistoksella, joka on platinasta valettu ihmisen pääkallo, johon on upotettu 8 601 timanttia, painoltaan yhteensä 1 106,18 karaattia.
Hirstin Venetsiassa 2017 esillä ollut Treasures from the Wreck of the Unbelievable -näyttelyspektaakkeli saa alankomaalaisen kirjailijan Ilja Leonard Pfeijfferin romaanissa Grand Hotel Europa monisivuinen analyysin, jota Kaj Kalin pitää arviossaan "vaikuttavana"..
Aiheesta muualla

Kuvia tai muita tiedostoja aiheesta Damien Hirst Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Korea  Kroatia  Alankomaat  Puola 
Tieteilijät:  CiNii 
Taiteenala:  Auckland  South Australia  MusicBrainz  Museum of Modern Art  Victoria  RKD Artists  ULAN 
Henkilöt:  Deutsche Biographie  DDB  Trove  Yle 
Muut:  Europeana  SNAC  IdRef
Said Musa

| Said Musa |
| --- | --- |

Belizen pääministeri
 1998–2008  
Edeltäjä:  Manuel Esquivel
Seuraaja:  Dean Barrow
Henkilötiedot
Syntynyt: 19. maaliskuuta 1944 (ikä 80)
Tiedot
Puolue:   PUP
Said Wilbert Musa (s. 19. maaliskuuta 1944, San Ignacio) on belizeläinen  juristi, poliitikko ja maansa entinen pääministeri.
Musa syntyi San Ignaciossa ja opiskeli lakia Manchesterin yliopistossa, Englannissa. Myöhemmin hän palasi Belizeen ja liittyi Yhdistyneeseen kansanpuolueeseen. Hän johti puoluetta voitokkaissa parlamenttivaaleissa 1998 ja 2003.  Vuosina 1989–1993 hän toimi maansa ulko- ja opetusministerinä ja vuosina 1998–2008 pääministerinä.
Genealogy

Genealogy 2015
Genealogy on armenialainen kuusihenkinen superyhtye, joka perustettiin Armenian edustajaksi vuoden 2015 Eurovision laulukilpailuun. Yhtyeen jäsenet ovat ympäri maailmaa asuvia etnisiä armenialaisia. Yhtye kilpaili vuoden 2015 Eurovision laulukilpailussa kappaleella Face the Shadow ja sijoittui finaalissa sijalle 16.
Jäsenet

Essaï Altounian ( Ranska)
Inga Arshakyan ( Armenia)
Mary-Jean O'Doherty Basmadjian ( Australia)
Tamar Kaprelian ( Yhdysvallat)
Vahe Tilbian ( Etiopia)
Stephanie Topalian ( Japani)
Essaï Altounian
Mary-Jean O'Doherty Basmadjian
Tamar Kaprelian
Vahe Tilbian
Espanjalainen peli

Espanjalainen peli on shakkiavaus, jolle ovat luonteenomaisia siirrot 1.e4 e5 2.Rf3 Rc6 3.Lb5 Siirrot voivat tapahtua myös toisessa järjestyksessä tai avaus voi muuntua jostakin toisesta avauksesta, mutta useimmiten espanjalaiseen peliin päädytään suoraan.
Espanjalainen peli on yksi shakin vanhimmista tunnetuista avauksista. Siitä käytetään englanninkielisissä maissa myös nimeä Ruy Lopez, 1500-luvulla eläneen ja avausta tutkineen piispa Ruy López de Seguran mukaan. Espanjalainen peli on kaikkien aikojen tutkituin shakkiavaus, ja sen pääjatko on analysoitu pidemmälle kuin minkään muun avauksen.
Espanjalaisen pelin on sanottu olevan niin entisten maailmanmestarien Garri Kasparovin ja Bobby Fischerin kuin brittiläisen suurmestarin Nigel Shortinkin suosikkiavaus.
Historia

Avaus on saanut nimensä 1500-luvulla eläneen espanjalaisen piispan ja mestaripelaajan Ruy López de Seguran mukaan. Hän tutki avauksia, ja erityisesti espanjalaista peliä, järjestelmällisesti 150-sivuisessa kirjassaan Libro de la invencion liberal y arte del juego del Ajedrez (”Vapaan kekseliäisyyden ja shakkipelitaidon kirja”) vuodelta 1561. Vaikka avaus nimettiin Seguran mukaan, se tunnettiin jo aikaisemmin; se mainitaan noin vuonna 1490 kirjoitetussa saksalaisessa Göttingenin käsikirjoituksessa. Avauksesta tuli suosittu kuitenkin vasta 1800-luvun puolivälissä, kun venäläis-suomalainen Carl Jaenisch ”löysi sen uudestaan”. Avaus olikin suosituimmillaan juuri 1800-luvulla, jonka jälkeen sen suosio laski nykyiselle tasolleen. Avausta käytetään yhä useasti suurmestaritasollakin, ja kerho- sekä aloittelijapelaajien keskuudessa se on hyvin suosittu, sillä sitä pidetään tavoitteiltaan yksinkertaisena ja selvänä.
Perusteet

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
5...Dd4 ja musta voittaa sotilaan takaisin.
Lähetin siirrollaan valkea uhkaa mustan c6-ratsua, joka suojelee e5-sotilasta, jota puolestaan valkean ratsu f3:ssa uhkaa. Vaikka näyttäisi siltä, että valkea voi seuraavalla siirrollaan vaihtaa lähettinsä ratsuun ja lyödä ilmaisen sotilaan e5:stä, oikeaa uhkaa mustan sotilaalle ei ole. Jos peli jatkuu 4.Lxc6 dxc6 5.Rxe5, musta voi pelata 5...Dd4 haarukoiden ratsun ja e5-sotilaan, tai 5...Dg5 haarukoiden ratsun ja g2-sotilaan. Molemmissa tapauksissa musta voittaa materiaalin takaisin hyvin asemin.
3.Lb5 on kuitenkin hyvä, ja itse asiassa valkean ylivoimaisesti suosituin, siirto. Se kehittää upseerin, valmistelee linnoittautumista kuningassivustalle ja asettaa mustan ratsun potentiaaliseen kiinnitykseen. Koska siirto ei kuitenkaan aseta mitään välitöntä uhkaa, mustalla on useita eri tapoja vastata siirtoon. Avausta pidetään silti valkealle edullisena, ja onkin sanottu, että espanjalaisessa pelissä mustalla kestää kauimmin kuroa kiinni valkean ensimmäisen siirron antama etu.
Pääjatkot

Espanjalaisen pelin avausteoria on kaikista avopeleistä pisimmälle kehitetty. Lähes jokaiselle siirrolle on useita järkeviä vastauksia, joista useimpia on analysoitu tarkasti.
Muunnelmien valtavan määrän vuoksi on järkevää jakaa jatkot kahteen eri ryhmään sen mukaan, pelaako musta siirron 3...a6. Tätä jatkoa kutsutaan nimellä Morphyn puolustus. Muunnelmat, joissa musta ei pelaa siirtoa 3...a6, ovat vanhempia ja yleisesti yksinkertaisempia, mutta Morphyn puolustus on selvästi pelatumpi. Raja eri muunnelmien välillä ei kuitenkaan ole itsestään selvä, sillä musta voi pelata siirron ...a6 myöhemminkin, jolloin avaus muuntuu toiseksi.
Pääjatkot > Mustan vastaukset ilman 3...a6 > Klassinen puolustus

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
3...Lc5 4.c3 Rf6 5.0-0 0-0
Klassinen puolustus tai Cordelin puolustus on muunnelma, jossa musta pelaa siirron 3...Lc5. Se oli suosittu 1800-luvulla. Siirto on mustan neljänneksi suosituin vastaus valkean lähetinsiirtoon. Tässä musta siirtää lähettinsä normaalin e7-ruudun sijasta c5:een, jossa se on hyökkäävämmässä asemassa. Se uhkaa valkean f2-sotilasta ja pitää keskustan d4-ruudun, mutta valkea voi saada etua hyökkäämällä sen kimppuun sotilaillaan. Myös jossain vaiheessa valkean pelaama Lg5 on osoitus siirron osittaisesta heikkoudesta, sillä silloin musta häviää tempon, jos hän palaa lähetillä e7:ään sen sijasta, että olisi siirtänyt sen siihen jo alun perin.
Valkean kannattaa tässä tilanteessa käyttää siirtoa 4.c3. Melkein yhtä suosittu siirto on linnoittaminen heti. Sotilaansiirto uhkaa 5.d4:ää seuraavalla siirrolla ottaen tilaa keskustasta ja uhaten lähettiä samaan aikaan. Mustan tärkein vastaus tähän on 4...Rge7, niin sanottu Cordelin gambiitti eli 4...f5 sekä pääjatko 4...Rf6. Cordelin gambiitti johtaa hyvin sekaisiin asemiin, joista seuraa tasapelejä vain harvoin. Pääjatko on varma ja rauhallinen, ja sen jälkeen molemmat linnoittavat yleensä lyhyesti.
Pääjatkot > Mustan vastaukset ilman 3...a6 > Cozion puolustus

Cozion puolustus, 3...Rge7, on epätavallinen vastaus mustalta, mutta sitä pelataan silti silloin tällöin jopa suurmestaritasolla. Tavallisesti valkea tähtää keskustan haltuunottoon siirroilla c3 ja d4. Siirto suojaa ratsun ruudussa c6 ja valmistelee siirtymistä ratsulla g6:een. Valkean tärkeimpiin vastauksiin kuuluvat suosituimmuusjärjestyksessä 4.0-0, 4.c3, 4.Rc3 ja 4.d4. Jos valkea jatkaa siirrolla 4.Rc3, kyseessä on Paulsenin muunnelma.